Andrei Tarkovski - Vikipeedia, vaba entsüklopeedia

# Andrei Tarkovski

### Allikas: Vikipeedia

Andrei Arsenjevitš Tarkovski (vene keeles Андрей Арсеньевич Тарковский, 4. aprill 1932 – 29. detsember 1986) oli vene filmilavastaja.

## [redigeeri] Biograafia

Sündis 1932. aastal Ivanovo oblastis Volga ääres Zavražjes. Isa Arseni Tarkovski läks õige pea perekonna juurest ära, jättis naise maha poja ja temast noorema õega. Ema töötas kogu elu kuni pensionile minemiseni Moskva Näidistrükikojas.

Sõja ajal olid lapsed jälle sugulaste juures Volga ääres. Pärast sõda naasid lapsed Moskvasse, Andrei Tarkovski käis ühes klassis Andrei Voznessenskiga. Tarkovski käis lapsepõlves nii muusika- kui ka kunstikoolis, viimases õppis joonistamist.

1951 astus Idamaade instituuti. Õnnetusjuhtumi tagajärjel sai ajuvapustuse ja tervise taastamiseks töötas Kaug-Ida ekspeditsioonis.

1954 astus Üleliidulisse Kinematograafia Instituuti. Õppis Mihhail Rommi meistriklassis.

Tarkovskile avaldasid õpiaastatel mõju Luis Buñuel ja Ingmar Bergman, hiljem Akira Kurosawa ja Federico Fellini.

Üleliidulises Kinematograafia Instituudi leidis Tarkovski endale mõttekaaslase – tookord samuti noore režiiüliõpilase Andrei Mihhalkov-Kontšalovski.

1960 lõpetas instituudi kiitusega.

Märtsis 1982 sõitis Itaaliasse filmi "Nostalgia" võtetele ega pöördunud enam tagasi Nõukogude Liitu.

Suri 1986. aastal Pariisis vähki.

## [redigeeri] Filmid

- "Teerull ja viiul" (Каток и скрипка) (1961)- NSVL.
- "Ivani lapsepõlv" (Иваново детство) (1962) – NSVL - peapreemia Venezia rahvusvahelisel filmifestivalil 1962.
- "Andrei Rubljov" (Андрей Рублёв) (1966) – NSVL - stsenaristid Andrei Tarkovski ja Andrei Mihhalkov-Kontšalovski. Tuli ekraanile alles 1971.
- "Solaris" (Солярис) (1972) – NSVL - Stanisław Lemi romaani järgi.
- "Peegel" (Зеркало) (1975)- NSVL.
- "Stalker" (Сталкер) (1979) - NSVL - vendade A. ja B. Strugatski jutustuse "Väljasõit rohelusse" ainetel.
- "Reiside aeg" (Время путешествия) (1982) - Itaalia.
- "Nostalgia" (Nostalghia) (1983) – Itaalia.
- "Ohverdus" (Offret - Sacrificatio) (1986) – Rootsi.

## [redigeeri] Kirjandus

- Tatjana Elmanovitš, "Ajapeegel. Andrei Tarkovski filmid". Eesti Raamat, Tallinn 1980
- Aleksandr Solženitsõn, "Film Rubljovist". Tõlkinud Arvo Pesti – TMK 1990, nr 12, lk 44–50
- "Kummardus Andrei Tarkovskile". Koostanud ja tõlkinud Riina Schutting. Püha Issidori Õigeusu Kirjastusselts, Tallinn 2001

## [redigeeri] Välislingid

- IMDb: Andrei Tarkovski
- Peter von Bagh, "Peegel" (TMK 2001/12)
- Sven Vabar, "Suur Tarkovski ja väike Tarkovski" (PM 4. 4. 2002)

Välja otsitud andmebaasist "http://et.wikipedia.org../../../a/n/d/Andrei_Tarkovski_b130.html"

Kategooriad: Venemaa filmilavastajad | Sündinud 1932 | Surnud 1986

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Català
- Česky
- Dansk
- Deutsch
- Ελληνικά
- English
- Español
- فارسی
- Français
- Galego
- Italiano
- עברית
- ქართული
- Lietuvių
- Magyar
- Nederlands
- 日本語
- ‪Norsk (bokmål)‬
- ‪Norsk (nynorsk)‬
- Polski
- Português
- Română
- Русский
- Slovenčina
- Српски / Srpski
- Suomi
- Svenska
- Тоҷикӣ
- Türkçe
- Українська
- 中文